Racerbane

En racerbane eller reserbane er et anlegg som benyttes til utøvelse av forskjellige typer motorsport. Banens overflate er vanligvis av asfalt eller grus, men det finnes også baner med andre overflater, som betong eller teglstein.

Historie 
Det første løpet ble arrangert av en fransk avis, Le Petit Journal, i 1894, det gikk fra Paris til Rouen og tilbake. Den raskeste bilen var en dampdrevet De dion-bouton kjørt av Jules-Albert de Dion og på andreplass kom den raskeste bensindrevne bilen en Peugeot kjørt av Albert Lemaître.

Etter at billøp på åpne veier ble forbudt måtte man begynne å kjøre på lukkede baner. Aspendale Racecourse i Australia var verdens første spesialbygde motorsportbane og første løp ble arrangert i 1906.

Banetyper 
 Landeveisbane – Den vanligste typen permanente bane. Minner om en vanlig vei, med svinger til begge sider, høydeforskjeller, osv. Brukes til roadracing med bil og MC.
 Ovalbane – Ringformet bane, med alle svingene til samme side. Den raskeste banetypen. Mest populær i USA.
 Gatebane – Går på vanlige bygater, som blir avsperret under løpet.
 Veier – Går på avsperrede offentlige eller private veier hvor harde gjenstander som trær, stolper, berg og andre harde gjenstander i nærheten av veien.

FIA-godkjenning av baner 
Det internasjonale bilsportforbundet (FIA) har et system for sikkerhets-godkjenning av baner som skal arrangere FIA-sanksjonerte løp.

Grad 1 Den strengeste godkjenningen. Kreves for å arrangere Formel 1-løp. Grad 1 FIA-godkjente baner kan arrangere løp i gruppe D (FIA International Formula) og gruppe E (Free Formula) som har masse-til-effekt forhold på mindre enn 1 kg/hk.

Grad 2 Kan arrangere løp i gruppe D (FIA International Formula) og gruppe E (Free formula) med masse-til-effekt forhold på mellom 1-2 kg/hk.

Grad 3 Kan arrangere kategori II-billøp med masse-til-effekt forhold på mellom 2-3 kg/hk.
 Det er per 2021 fire racerbaner i Norge som har FIA grad 3-godkjenning:
 Arctic Circle Raceway (i Nordland)
 Rudskogen (i Østfold, Viken)
 Vålerbanen (i Innlandet)
 Motorcenter Norway, Rogaland

Grad 4 Kan arrangere kategori I-billøp, samt kategori II-billøp med masse-til-effekt forhold på over 3 kg/hk.

Grad 6 Grad 6 er delt inn i tre deler. Grad 6A for alle rally- og bilcrossløp, grad 6R for alle rallycrossløp og grad 6G for alle klasser isracing.

Racerbaner

Grad 1 baner

Norske baner 
Arctic Circle Raceway i Nordland, for motorsykkel og også for bilsport
 Eikås motorsportsenter i Vestland, for mange typer motorsport som bilcross, gokart og dragracing
 Grenland motorsportsenter i Vestfold og Telemark, for rallycross, motocross, bilcross, drifting, ATV, offroad, trail, og enduro
 Hitra motorsportssenter i Trøndelag, for bilcross, rallycross og crosskart
 Lånkebanen i Trøndelag, for rallycross, gokart og roadracing
 Motorcenter Norway i Rogaland, for bil, motorsykkel, gokart, dragracing og  offroad
 Rudskogen i Viken, er utnevnt til nasjonalt motorsportssenter og har en asfaltbane for bilsport, gokart og motorsykkel
 Rugslandsbanen i Agder, for bilcross og rallycrossbane
 Vålerbanen i Innlandet, for gokart, bil, motorsykkel og et trafikktreningsanlegget

Svenske baner 

 Anderstorp Raceway
 Dalsland Ring
 Falkenbergs Motorbana
 Gotland Ring
 Göteborg City Arena
 Högstabanan
 Kalix flygfält
 Karlskoga Motorstadion
 Kinnekulle Ring
 Kristianstads Grand Prix
 Linköpings Motorstadion
 Malmö Raceway
 Mantorp Park
 Mittsverigebanan
 Ring Knutstorp
 Saxtorps Grand Prix
 Skreabanan
 Sturup Raceway
 Tierp Arena
 Vrams Grand Prix

Danske baner 

 FDM Jyllandsringen
 Lågerupbanen
 Motorsportsanlegget Lilballe
 Nysumbanen
 Odense Gokart Hal
 Padborg Park
 Racehall
 Ring Djursland
 Roskilde Ring

Se også 
 Liste over racerbaner i Norge
 Liste over Formel 1-baner

Referanser

Eksterne lenker